《过虾蟆泉》
宋代·袁说友

平生一壑清濯裳，爱泉谨护如堤防。
酌饮爰至虾蟆涪，水经第四源流长。
天教神禹使壬甲，幻得蟾蜍半山压。
建瓴泻出沆瀣清，底事汗流犹背浃。
惠山车马松江舟，两泉寒冽天下求。
不知此水更奇品，世间实处多名浮。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。